
	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,

            24 aprilie  2002                  

amenajarea teritoriului Si echilibru 


Nr.26/664/674
ecologic 





Către






BIROUL PERMANENT AL






CAMEREI DEPUTATILOR



Vă înaintăm, alăturat, Raportul asupra propunerilor legislative privind înfiinţarea comunei Negreni, judeţul Cluj, trimise Comisiei noastre pentru dezbatere şi avizare în fond, cu adresele nr.10 şi nr.53 din 18 aprilie 2002. 







PRESEDINTE,







IOAN OLTEAN

	  Parlamentul României   

 Camera Deputaţilor


Comisia pentru administraţie publică,
amenajarea teritoriului şi echilibru ecologic






Nr.664/674/24.04.2002
RAPORT  

asupra  propunerilor legislative privind înfiinţarea comunei Negreni, judeţul Cluj 



1. Cu adresele nr.10 din 15 aprilie 2002 şi nr.53 din 18 aprilie 2002, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerile legislative privind înfiinţarea comunei Negreni , judeţul Cluj.



La întocmirea raportului s-a avut în vedere:

· punctul de vedere al Guvernului aprobat în şedinţele din 7 martie 2002 şi din 28 martie 2002;

· avizul Consiliului Legislativ nr.496/15.04.2002 şi nr.499/15.04.2002.



Propunerea legislativă a fost dezbătută şi avizată în fond, în procedură obişnuită, în şedinţa din 23 aprilie 2002. Având în vedere că la Comisie au fost trimise, pentru dezbatere şi avizare în fond, două propuneri legislative cu acelaşi obiect de reglementare, respectiv înfiinţarea comunei Negreni, judeţul Cluj, în conformitate cu prevederile art.66 din Regulamentul Camerei Deputaţilor, s-a întocmit un singur Raport.



Prin iniţiative legislative sus-menţionate se propune înfiinţarea comunei Negreni, judeţul Cluj, desfiinţată în anul 1968. Se dă curs solicitării locuitorilor de reînfiinţare a comunei Negreni, realizându-se, astfel, o apropiere a autorităţilor locale de cetăţeni. 



2. Propunerile legislative fac parte din  categoria legilor organice, conform art.72 lit.o) din Constituţie. 



3. La lucrările Comisiei au fost prezenţi 22 deputaţi, din totalul de 26 membri ai Comisiei.



Raportul Comisiei a fost adoptat cu unanimitate de voturi.



In urma dezbaterii, Comisia propune admiterea cu modificări a propunerilor legislative.

AMENDAMENTE ADMISE



In urma dezbaterii, Comisia propune adoptarea propunerii legislative cu următoarele amendamente:

	Nr.

Crt
	Text iniţial


	Text propus de Comisie

(autorul amendamentului)
	Motivarea 

propunerii amendamentelor

	1.
	
Art.1 – (1) Se înfiinţează comuna Negreni, judeţul Cluj, având în componenţă satele Negreni, Bucea şi Prelucele. Reşedinţa comunei se stabileşte în satul Negreni.

Propunerea legislativă nr.10/15.04.2002.


Art.1 – (1) Se înfiinţează comuna Negreni, judeţul Cluj,cu reşedinţa în satul Negreni. Comuna Negreni va avea în componenţă satele Negreni, Bucea şi Prelucele. 

Propunerea legislativă nr.53/18.04.2002.


	
Art.1 – (1) Se înfiinţează comuna Negreni, prin preluarea satelor Negreni, Bucea şi Prelucele de la comuna Ciucea, judeţul Cluj. Reşedinţa comunei se stabileşte în satul Negreni.


(2) Comuna Ciucea are în componenţă satele Ciucea şi Vînători iar ca reşedinţă satul Ciucea.

Autor: deputat Ioan Oltean.
	Pentru un spor de precizie a reglementării şi pentru corecta stabilire a satelor componente a celor două comune, ca şi reşedinţa acestora.

	2. 
	
Art.2 – Comuna Ciucea are în componenţă satele Ciucea, Vînători şi Calea Lată, precum şi cătunul Jdera. Reşedinţa comunei se stabileşte în satul Ciucea.

Propunerea legislativă nr.10/15.04.2002.
	
Art.2 (1) – Până la constituirea potrivit legii a autorităţilor administraţiei publice locale în comuna Negreni, judeţul Cluj, rezolvarea problemelor curente se va asigura de doi delegaţi, numiţi prin Ordin al prefectului, cu atribuţii de primar şi viceprimar, precum şi de un secretar numit de prefect în condiţiile legii.


(2) Salarizarea persoanelor prevăzute la alin.(1) se va face potrivit reglementărilor legale în vigoare, din bugetul comunei Negreni.

Autor: deputat Ioan Oltean.
	Prevederea din textul iniţial a fost preluată la alineatul 2 al articolului 1 cu stabilirea corectă a satelor componente ale comunei Ciucea.

Necesitatea stabilirii modului de soluţionare a problemelor curente ale comunei nou înfiinţate, până la alegerea autorităţilor administraţiei publice locale conform prevederilor legii. 



	3. 
	
	
Art.3 (1) – Consiliul judeţean Cluj şi delegaţii împuterniciţi conform prevederilor art.2 alin.(1), împreună cu Direcţia generală a finanţelor publice a judeţului Cluj şi Consiliul local al comunei Ciucea vor repartiza veniturile şi cheltuielile actualului buget al comunei Ciucea între comunele prevăzute la art.1.


(2) – De la data intrării în vigoare a prezentei legi, veniturile şi cheltuielile care, în condiţiile legii, revin de drept comunei Negreni, vor fi administrate şi gestionate prin autorităţile locale ale acestei noi comune, iar echilibrarea bugetului local se va realiza pe seama sumelor defalcate din unele venituri ale bugetului de stat, în limita prevederilor aprobate în anul 2002, pe ansamblul judeţului Cluj.


(3) – Bugetul comunei Negreni pe anul 2002 se va elabora de către delegaţii prevăzuţi la alin.(1), cu avizul Direcţiei generale a finanţelor publice a judeţului Cluj.


(4) – Operaţiunile de predare-preluare se vor face pe bază de protocol încheiat între actualul primar al Comunei Ciucea şi delegatul desemnat prin Ordin al prefectului cu atribuţii de primar al comunei Negreni.

Autor: deputat Ioan Oltean.


	Completare necesară pentru stabilirea modului de constituire a bugetelor locale ale celor două comune rezultate în urma reorganizării.

Evidenţierea surselor de consolidare a bugetului local al comunei nou înfiinţate.

Necesitatea stabilirii modului de constituire al bugetelor celor două comune. 

Necesitatea stabilirii procedurii de preluare a bunurilor ce revin noii comune.

	4. 
	
	
Art.4 – Până la noile alegeri locale, autorităţile administraţiei publice locale din comuna Ciucea, judeţul Cluj, vor funcţiona în componenţa avută la intrarea în vigoare a prezentei legi.

Autor: deputat Ioan Oltean.
	Necesitatea precizării condiţiilor în care vor funcţiona autorităţile administraţiei publice locale ale Comunei Ciucea din care s-a desprins comuna nou înfiinţată Negreni.



	5.
	
Art.3 – Anexa la Legea nr.2/1968 privind organizarea administrativă a teritoriului României, republicată în Buletinul Oficial al României nr.44-45 din 27 iulie 1981, se modifică în mod corespunzător.

Propunerea legislativă nr.10/15.04.2002.


Art.2 – Anexa la Legea nr.2/1968 privind organizarea administrativă a teritoriului României, republicată în Buletinul Oficial al României nr.44-45 din 27 iulie 1981, se modifică corespunzător.

Propunerea legislativă nr.53/18.04.2002.


	
Art.5 – Anexa la Legea nr.2/1968 privind organizarea administrativă a teritoriului României, republicată în Buletinul Oficial al României, Partea I, nr.54-55 din 27 iulie 1981, cu modificările ulterioare, se modifică în mod corespunzător.

Autor: deputat Ioan Oltean.
	Prin renumerotare articolul 3, respectiv articolul 2 devine articolul 5.




Comisia a propus aprobarea celor două propuneri legislative cu unanimitate de voturi.

PREŞEDINTE,








    




    SECRETAR,

IOAN OLTEAN












Kovacs CSABA TIBERIU

Expert parlamentar:

Stelian Androne


